stanford-oval/wikipedia huggingface dataset:
สงครามสหสัมพันธมิตรครั้งที่หก

สงครามสหสัมพันธมิตรครั้งที่หก (อังกฤษ: War of the Sixth Coalition) หรือชื่อในภาษาเยอรมันคือ สงครามปลดแอก (เยอรมัน: Befreiungskriege) เป็นการผนึกกำลังระหว่างออสเตรีย, ปรัสเซีย, รัสเซีย, สหราชอาณาจักร, โปรตุเกส, สวีเดน, สเปน และรัฐเยอรมันอีกหลาย ๆ รัฐ เข้าต่อสู้และมีชัยเหนือฝรั่งเศสซึ่งนำโดยจักรพรรดินโปเลียนที่ 1 และเนรเทศนโปเลียนไปยังเกาะเอลบา สงครามนี้เริ่มขึ้นหลังจากที่กองทัพนโปเลียนพ่ายแพ้อย่างพินาศย่อยยับในการรุกรานรัสเซีย มหาอำนาจยุโรปอย่างสหราชอาณาจักร, โปรตุเกส และฝ่ายกบฏในสเปนต่างพากันเข้าร่วมกับรัสเซียในการสยบนโปเลียน กองทัพฝ่ายสหสัมพันธมิตรที่ได้รับการจัดระเบียบใหม่ สามารถไล่ทหารของนโปเลียนออกจากเยอรมนีได้ในปี ค.ศ. 1813 และเริ่มรุกรานเข้าสู่ฝรั่งเศสในปี ค.ศ. 1814 ซึ่งทำให้นโปเลียนจำยอมต้องลงจากราชบัลลังก์และเปิดทางให้มีการฟื้นฟูราชวงศ์บูร์บง
แม่น้ำแอเคอรอน

แม่น้ำแอเครอนและแครอน
แม่น้ำแอเคอรอน
แครอนพายเรือข้ามแม่น้ำ
แม่น้ำแอเคอรอน (อังกฤษ: Acheron/ˈækərən/; กรีกโบราณ: Ἀχέρων (Acheron) หรือ Ἀχερούσιος (Acherusius); กรีกใหม่: Αχέρονταςรหัส: ell เลื่อนระดับเป็นรหัส: el  (Acherontas)) เป็นแม่น้ำในภูมิภาคอิไพรัสทางทิศตะวันตกเฉียงเหนือของกรีซ เป็นแม่น้ำที่ไหลลงสู่ทะเลไอโอเนียน มีความยาว 58 กิโลเมตร (36 ไมล์)
แม่น้ำแอเคอรอน ยังเป็นแม่น้ำตามความเชื่อในเทพปกรณัมกรีกโดยถูกเรียกว่า "แม่น้ำแห่งความโศกเศร้า" ในโลกหลังความตายของกรีก เนื่องจากเป็นพรมแดนที่กั้นระหว่างโลกมนุษย์และนรก ผู้ที่ตายไปแล้วก่อนจะเข้าเฝ้าเฮดีสที่ทาร์ทารัส ก่อนจะข้ามแม่น้ำต้องทอดทิ้งความหวังในการมีชีวิตอยู่ไว้เสียก่อน ซึ่งหมายความว่าเข้าสู่โลกความตายอย่างแน่นอนแล้ว โดยมีคนพายเรือข้ามฝั่งแม่น้ำ ชื่อ แครอน ซึ่งต้องให้ค่าจ้างเป็นเงินซึ่งญาติผู้ตายจะนำเหรียญใส่ในปากของผู้ตาย เรียกว่า "เหรียญของแครอน" เพื่อเป็นค่าจ้าง
ปัจจุบัน แม่น้ำแอเคอรอนเป็นที่นิยมอย่างยิ่งของนักท่องเที่ยวและนักล่องแพ โดยมีบาร์เหล้าเปิดอย่างมากมายที่ริมฝั่งแม่น้ำ
แหล่งข้อมูลอื่น

แผนที่และภาพถ่ายทางอากาศของ แม่น้ำแอเคอรอน
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
39°14′10″N 20°28′34″E﻿ / ﻿39.236111°N 20.476111°E﻿ / 39.236111; 20.476111
Theoi Project - Potamos Akheron
L'Achéron, Viol Consort เก็บถาวร 2016-07-29 ที่ เวย์แบ็กแมชชีน
ศาลรัษฎากร (เยอรมนี)

ศาลรัษฎากร (เยอรมัน: Finanzgericht) เป็นศาลชั้นต้นของประเทศเยอรมนี ถือเป็นศาลชำนัญพิเศษซึ่งมีอำนาจพิจารณาตัดสินคดีที่อยู่ในเขตอำนาจศาลรัษฎากร (Finanzgerichtsbarkeit) อันหมายถึงคดีเกี่ยวกับภาษีอากร คดีที่ผ่านศาลนี้แล้วสามารถถูกอุทธรณ์ขึ้นสู่ศาลารัษฎากรสหพันธ์ (Bundesfinanzhof)
รายชื่อศาลรัษฎากร

ปัจจุบัน ประเทศเยอรมนีมีศาลรัษฎากรจำนวนสิบแปดแห่ง
ศาลรัษฎากรบาเดิน-เวือร์ทเทิมแบร์ค (Finanzgericht Baden-Württemberg)
ศาลรัษฎากรนครมิวนิก (Finanzgericht München)
ศาลรัษฎากรเบอร์ลิน-บรันเดินบวร์ค (Finanzgericht Berlin-Brandenburg)
ศาลรัษฎากรเบรเมิน (Finanzgericht Bremen)
ศาลรัษฎากรฮัมบวร์ค (Finanzgericht Hamburg)
ศาลรัษฎากรเฮ็สเซิน (Hessisches Finanzgericht)
ศาลรัษฎากรเมคเลินบวร์ค-ฟอร์พ็อมเมิร์น (Finanzgericht Mecklenburg-Vorpommern)
ศาลรัษฎากรนีเดอร์ซัคเซิน (Niedersächsisches Finanzgericht)
ศาลรัษฎากรนครดึลเซิลดอร์ฟ (Finanzgericht Düsseldorf)
ศาลรัษฎากรนครโคโลญ (Finanzgericht Köln)
ศาลรัษฎากรนครมึนส์เทอร์ (Finanzgericht Münster)
ศาลรัษฎากรไรน์ลันท์-ฟัลทซ์  (Finanzgericht Rheinland-Pfalz)
ศาลรัษฎากรซาร์ลันท์ (Finanzgericht des Saarlandes)
ศาลรัษฎากรซัคเซิน (Sächsisches Finanzgericht)
ศาลรัษฎากรรัฐซัคเซิน-อันฮัลท์ (Finanzgericht des Landes Sachsen-Anhalt)
ศาลรัษฎากรชเลสวิช-ฮ็อลชไตน์ (Schleswig-Holsteinisches Finanzgericht)
ศาลรัษฎากรทือริงเงิน (Thüringer Finanzgericht)
แม่น้ำออรอนตีส

แม่น้ำในเอเชียตะวันตก
| แม่น้ำออรอนตีส แม่น้ำอาซี |
| --- | --- |
ระหัดน้ำแห่งฮะมาฮ์ริมแม่น้ำออรอนตีสในประเทศซีเรีย
แผนที่แม่น้ำออรอนตีส เส้นสีขาวคือชายแดนประเทศ ชื่อแม่น้ำอยู่ในอักษรตัวเอียงบนพื้นหลังสีน้ำเงิน ชื่อเมืองในปัจจุบันหรือเมืองสำคัญอยู่ในพื้นหลังขาว ชื่อสถานที่ที่มีความสำคัญอื่น ๆ อยู่ในพื้นหลังส้ม
ชื่อท้องถิ่น: العاصي (อาหรับ) Asi (ตุรกี)
ที่ตั้ง
ประเทศ: เลบานอน, ซีเรีย, ตุรกี
เมือง: ฮอมส์, ฮะมาฮ์, ญิซรุชชุฆูร, อันตาเกีย
ลักษณะทางกายภาพ

ต้นน้ำ: อัลลับวะฮ์
 • ตำแหน่ง: หุบเขาอัลบิกออ์ ประเทศเลบานอน
 • พิกัด: 34°11′49″N 36°21′9″E﻿ / ﻿34.19694°N 36.35250°E﻿ / 34.19694; 36.35250
 • ระดับความสูง: 910 เมตร (2,990 ฟุต)
 
ปากน้ำ: ซามันดัก
 • ตำแหน่ง: จังหวัดฮาทัย ประเทศตุรกี
 • พิกัด: 36°2′43″N 35°57′49″E﻿ / ﻿36.04528°N 35.96361°E﻿ / 36.04528; 35.96361
 • ระดับความสูง: 0 เมตร (0 ฟุต)
ความยาว: 571 กิโลเมตร (355 ไมล์)
พื้นที่ลุ่มน้ำ: 24,660 ตารางกิโลเมตร (9,520 ตารางไมล์)

อัตราการไหล:  
 • เฉลี่ย: 11 cubic metre per second (390 cubic foot per second)
 
ลุ่มน้ำ
ลำน้ำสาขา:  
 • ขวา: แม่น้ำอัฟรีน, คาราซู
ออรอนตีส (อังกฤษ: Orontes จากกรีกโบราณ: Ὀρόντης, Oróntēs), อัลอาศี  (อาหรับ: العاصي) หรือ อาซี (ตุรกี: Asi) เป็นแม่น้ำในประเทศเลบานอน ซีเรีย และตุรกี มีต้นน้ำอยู่ในหุบเขาเบกาในประเทศเลบานอน ไหลไปทางเหนือ ลงสู่บริเวณตะวันตกของเทือกเขาแอนติ-เลบานอน ผ่านเมืองฮอมส์และฮะมาฮ์ของซีเรีย โค้งไปทางตะวันตกและตะวันตกเฉียงใต้ ผ่านทางตอนใต้ของประเทศตุรกีที่เมืองฮาทัย ผ่านเมืองอันตาเกีย ลงสู่ทะเลเมดิเตอร์เรเนียนที่เมืองซามันดัก
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  Pleiades
เฮกเตอร์ (ทรอย)

เฮกเตอร์ถูกนำตัวกลับไปที่ทรอย ภาพจากโลงหินสมัยโรม, ป. ค.ศ. 180–200
เฮกเตอร์ (อังกฤษ: Hector, /ˈhɛktər/; Ἕκτωρ, Hektōr, ออกเสียง [héktɔːr]) เจ้าชายแห่งเมืองทรอย เป็นวีรบุรุษในตำนานกรีกโบราณว่าด้วยเรื่องสงครามเมืองทรอย ชื่อมีความหมายว่า "คว้าอย่างรวดเร็ว" (holding fast) เขาเป็นโอรสของท้าวเพรียมและนางเฮคคิวบา ผู้ครองเมืองทรอย ณ เชิงขุนเขาไอดา เป็นพี่ชายของปารีส ผู้ชิงตัวนางเฮเลนมาจากเมนนิลิอัส เฮกเตอร์ได้รับยกย่องเป็นหนึ่งในเก้าผู้ยิ่งใหญ่ (The Nine Worthies) ซึ่งประกอบด้วยความกล้าหาญและเกียรติยศ ดังนั้นไม่ว่าเขาจะเห็นด้วยกับการกระทำของน้องชายหรือไม่ แต่ก็นำทัพออกปกป้องบ้านเมืองและครอบครัวอย่างเต็มกำลังเลยทีเดียว
ในสงครามเมืองทรอย เฮกเตอร์ได้ประลองกับอจักซ์ ผู้มีฉายาว่าจอมพลัง เป็นเวลาถึงวันกับคืนโดยไม่มีผู้ใดแพ้ชนะ ต่อมาทั้งสองได้ชื่นชมกันและกัน เฮกเตอร์มอบดาบแก่อจักซ์ ส่วนอจักซ์มอบเข็มขัดให้เป็นที่ระลึก
ระหว่างสงคราม นักรบฝ่ายกรีกชื่อ อคิลลีส ผิดใจกับแม่ทัพอักกะเมมนอน จึงถอนตัวออกจากการรบ ทำให้ทัพกรีกเกือบพ่ายแพ้ ปโตรกลัสนำชุดเกราะของอคิลลีสมาสวมและนำทัพเมอร์มิดอนออกรบ เฮกเตอร์เข้าใจผิดว่าปโตรกลัสคืออคิลลีส จึงเข้าสู้ด้วยเต็มกำลัง และสังหารปโตรกลัสได้ ทำให้อคิลลีสโกรธจัดและกลับเข้าร่วมรบอีกครั้ง อคิลลีสสามารถสังหารเฮกเตอร์ได้ และใช้เข็มขัดของอจักซ์มัดร่างของเฮกเตอร์ไว้กับรถม้าลากกลับค่าย ไม่ยอมคืนศพให้ฝ่ายทรอยตามธรรมเนียมการรบ จนภายหลัง ท้าวเพรียมผู้ชราลอบเข้าค่ายกรีกเพื่อวิงวอนขอร่างของเฮกเตอร์คืน อคิลลีสจึงใจอ่อนยอมมอบให้
บรรณานุกรม

Dares Phrygius, from The Trojan War. The Chronicles of Dictys of Crete and Dares the Phrygian translated by Richard McIlwaine Frazer, Jr.. Indiana University Press. 1966. Online version at theio.com
Gaius Julius Hyginus, Fabulae from The Myths of Hyginus translated and edited by Mary Grant. University of Kansas Publications in Humanistic Studies. Online version at the Topos Text Project.
Homer, The Iliad with an English Translation by A.T. Murray, Ph.D. in two volumes. Cambridge, MA: Harvard University Press; London: William Heinemann, Ltd. 1924. Online version at the Perseus Digital xLibrary.
Homer, Homeri Opera in five volumes. Oxford, Oxford University Press. 1920. Greek text available at the Perseus Digital Library.
Pseudo-Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA: Harvard University Press; London: William Heinemann Ltd. 1921. Online version at the Perseus Digital Library. Greek text available from the same website.
แหล่งข้อมูลอื่น

"Hector" . Encyclopedia Americana. 1920.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  กาตาลุญญา  เยอรมนี  สหรัฐ 
อื่น ๆ:  IdRef
ยุพ ไฮน์เคิส

โยเซ็ฟ "ยุพ" ไฮน์เคิส (เยอรมัน: Josef "Jupp" Heynckes; เกิดเมื่อวันที่ 9 พฤษภาคม ค.ศ. 1945) เป็นอดีตนักฟุตบอลและผู้จัดการทีมชาวเยอรมัน ไฮน์เคิสเป็นผู้จัดการทีมคนที่สี่ ที่สามารถพาทีมคว้าแชมป์ ยูฟ่าแชมเปียนส์ลีก ได้ถึงสองสโมสรหลังจากเขาพา สโมสรฟุตบอลเรอัลมาดริด เป็นแชมป์ฤดูกาล 1997–98 และสโมสรฟุตบอลบาเยิร์นมิวนิก ฤดูกาล 2012–13
ประวัติ

ยุพ ไฮน์เคิส เกิดเมื่อวันที่ 9 พฤษภาคม ค.ศ. 1945 ในเมือง เมินเชนกลัดบัค ประเทศเยอรมนี โดยไฮน์เคิสเป็นลูกคนเดียวของ คุณพ่อและคุณแม่ของเขา โดยคุณพ่อมีอาชีพเป็น กัปตันเรือ ในท่าเรือแห่งหนึ่งในเขตย่านเมืองเมินเชนกลัดบัค และคุณแม่ของไฮน์เคิสทำอาชีพเป็นแม่ครัวของโรงแรมมฟริสสตาร์ออลไดรฟ์ ในเมือง เมินเชนกลัดบัค แล้วในปี ค.ศ. 1975 ไฮน์เคิสได้แต่งงานกับหญิงสาวคนหนึ่งในเมืองมิวนิก โดยมีลูกสองคน
นักฟุตบอลมืออาชีพ

ไฮน์เคิสเริ่มสนใจฟุตบอลตั้งแต่เด็ก โดยเขาเริ่มเป็นนักฟุตบอลตั้งแต่วัย 18 ปี ในปี ค.ศ. 1963 ไฮน์เคิสได้ทำสัญญาฉบับแรกของเขากับสโมสรฟุตบอลโบรุสซีอาเมินเชินกลัทบัคในบุนเดิสลีกา (ปัจจุบัน) โดยเขาได้เล่นในตำแหน่งกองหน้า ซึ่งไฮน์เคิสจะถูกวางไว้หน้าเป้าคนเดียว ไฮน์เคิสมีความคล่องตัวสูงและตัวสูงไม่เกิน 185 ซ.ม. จึงทำให้หลบหลีกนักฟุตบอลในตำแหน่งกองหลังของทีมอื่นได้อย่างง่ายดาย แล้วในปี ค.ศ. 1967 ฮันโนเฟอร์ 96 ได้ขอยืมตัวไฮน์เคิสไปเล่นเป็นเวลา 3 ปี แล้วในปี ค.ศ. 1970 ไฮน์เคิสได้กับมาอยุ่กับเมินเชนกลัดบัค โดยการกลับมาในรอบนี้ ไฮน์เคิสได้ถูกวางตำแหน่งไว้หน้าเป้าคนเดียวเหมือนเดิม แต่คราวผู้จัดการทีมของเมินเชนกลัดบัคได้ปรับแผนใหม่โดยจะมีปีกซ้ายและปีกขวามาช่วยส่งบอลให้ไฮน์เคิส โดยไฮน์เคิสได้เป็นฮีโรของเมินเชนกลัดบัคหลายรอบ ในช่วง 1971-1977 เมินเชนกลัดบัคได้แชมป์ บุนเดิสลีกา 4 สมัย ยูฟ่าคัพ 3 สมัย และ เดเอ็ฟเบ-โพคาล 1 สมัย  โดยเขาได้ลงเล่นให้กับเมินเชนกลัดบัคทั้งหมด 400 นัด ทำประตูไปได้ 292 ประตู ปัจจุบัน ไฮน์เคิสยังเป็นมือ 3 ของนักเตะในเมินเชนกลัดบัคทั้งหมดตั้งแต่ก่อตั้งสโมสรขึ้นมาที่ยิงประตูได้เยอะสุด แล้วในปี ค.ศ. 1978 ไฮน์เคิสในวัย 33 ปี ประกาศตนแขวนสตั๊ดไว้กับเมินเชนกลัดบัค โดยได้ออกมากล่าวก่อนที่จะเลิกเล่นเป็นนักฟุตบอลมืออาชีพไว้ว่า ชีวิตของผมในการเป็นนักฟุตบอลอาชีพคงมาหยุดไว้แค่นี้ เนื่องจากผมมีครอบครัวแล้ว ผมต้องดูและลูกและภรรยาและญาติ ๆ ของผม ผมทิ้งครอบครัวแล้วมาเลือกเล่นอาชีพนักฟุตบอลต่อก็คงไม่ได้ เพราะผมที่เป็นพ่อ ยังมีทุกสิ่งทุกอย่างที่ต้องทำในอนาคตข้างหน้า
การติดทีมชาติ

ไฮน์เคิสติดทีมชาติตั้งแต่วัย 22 ปี โดยเขาได้เล่นในฟุตบอลทีมชาติเยอรมนีในชุดตัวจริง โดยไฮน์เคิสเล่นให้กับทีมชาติเยอรมนีมาทั้งหมด 39 นัด ในปี ค.ศ. 1972 ทีมชาติเยอรมนีคว้าแชมป์ยูโรมาครองได้โดยชนะฟุตบอลทีมชาติสหภาพโซเวียต ไปได้ 3-0 และในปี ค.ศ. 1974 ในการแข่งขันฟุตบอลโลก ทีมชาติเยอรมนีชนะฟุตบอลทีมชาติเนเธอร์แลนด์ ไปได้ 2-1 โดยได้ไฮน์เคิสไม่ได้ทำประตูแต่มีส่วนช่วยในการส่งบอลให้เพื่อน โดยผลการติดทีมชาติทั้งหมดของไฮน์เคิส ลงเล่นทั้งหมด 66 นัด ทำประตูไปได้ 14 ประตู นัดสุดท้ายที่เขาได้ลงเล่นคือ ในปี ค.ศ. 1976 ที่เยอรมนีอุ่นเครื่องกับยูเครน โดยเยอรมนีชนะไป 4-2 ไฮน์เคิสได้ทำไป 2 ประตู
ผู้จัดการทีมฟุตบอล > โบรุสซีอาเมินเชินกลัทบัค

แล้วจากที่เขาได้เลิกเล่นฟุตบอลไปแล้วในปี ค.ศ. 1978 1 ปีให้หลังต่อมา ไฮน์เคิสได้กลับมาอยู่ในวงการฟุตบอลอีกครั้ง โดยเขาได้ออกมายืนยันกับทางสโมสรว่า เขากับภรรยาได้ตัดสินใจกันแล้วว่า เขากับภรรยาและลูกของเขาได้ย้ายบ้านมาอยู่ในเมืองเมินเชนกลัดบัค บ้านเก่าของไฮน์เคิส ภรรยาของเขาบอกไว้ว่า จะให้ไฮน์เคิสทำงานในวงการฟุตบอลต่อ เพื่อความสะดวกสบายของครอบครัวและความสุขของสามี แล้วหลังจากนั้นไฮน์เคิสก็ได้มาเป็นผู้จัดการทีมของโบรุสซีอาเมินเชินกลัทบัค โดยในปีแรก ไฮน์เคิสนำเมินเชนกลัดบัคจบอันดับ 5 ได้ไปเล่นยูโรปาลีกได้ แต่ก็ต้องตกรอบในโซนแบ่งกลุ่ม โดยตั้งแต่ปี ค.ศ. 1980 ถึง ปี ค.ศ. 1987 ไฮน์เคิสไม่เคยนำทีมเมินเชนกลัดบัคจบอันดับที่ต่ำกว่าที่ 6 โดยตลอด แล้วในปี ค.ศ. 1987 ไฮน์เคิสได้ขอลาออกแล้วไปคุมสโมสรฟุตบอลบาเยิร์นมิวนิก
ผู้จัดการทีมฟุตบอล > บาเยิร์นมิวนิก (ปี 1989-1991)

ในปี ค.ศ. 1989 ไฮน์เคิสนำทีมเสือใต้ บาเยิร์นมิวนิก คว้าแชมป์บุนเดิสลีกา 2 สมัย  และแชมป์เดเอฟอัลซูเปอร์คัพ 1 สมัย แล้วในปี ค.ศ. 1991 ไฮน์เคิสได้ไปคุมอัตเลติกเดบิลบาโอในลาลิกา ประเทศสเปน ต่อ
ผู้จัดการทีมฟุตบอล > อัตเลติกเดบิลบาโอ

ในปี ค.ศ. 1992 ไฮน์เคิสได้มาคุมอัตเลติกเดบิลบาโอ ซึ่งเป็นครั้งแรกที่เขามาคุทีมในลาลิกา ประเทศสเปน โดยในปีแรกที่เขาเข้ามาคุม ไฮน์เคิสนำอัตเลติกเดบิลบาโอจบในอันดับที่ 6 แล้วในปีทีสองในการคุมทีม ไฮน์เคิสนำอัตเลติกเดบิลบาโอจบในอันดับที่ 5 แล้วได้พาทีมอัตเลติกเดบิลบาโอไปเล่นในยูฟ่าคัพ เป็นครั้งที่ 12 ของสโมสร แต่เขาก็ขอลาออก หลังจากนั้นไปเขาก็ไปคุมไอน์ทรัคท์ฟรังค์ฟูร์ท สโมสรในประเทศบ้านเกิดของตน
ผู้จัดการทีมฟุตบอล > เรอัลมาดริด

ในปี ค.ศ. 1997 ไฮน์เคิสได้ถูกเชิญตัวจากสโมสรฟุตบอลเรอัลมาดริด มานั่งในตำแหน่งผู้จัดการทีมคนใหม่ โดยไฮน์เคิสเริ่มทำผลงานในการคุมทีมของเขาดีขึ้น โดยนำราชันชุดขาวได้แชมป์ยูฟ่าแชมเปียนส์ลีก ได้ในปี ค.ศ. 1997 โดยชนะสโมสรฟุตบอลยูเวนตุสจากประเทศอิตาลี ไปได้ 1-0 และได้แชมป์ซูเปร์โกปาเดเอสปัญญา โดยชนะสโมสรฟุตบอลบาร์เซโลนา คู่แข่งประจำประเทศไป 5-3
ผู้จัดการทีมฟุตบอล > ชัลเก 04

ในปี ค.ศ. 2003 ไฮน์เคิสได้ย้ายมาคุมชัลเก 04 ในบุนเดิสลีกา ประเทศเยอรมนี โดยครั้งนี้ไฮน์เคิสนำทีมชัลเก 04 ได้แชมป์ยูฟ่าอินเตอร์โตโตคัพ 2 สมัยติดกัน โดยในปี ค.ศ. 2003 ชนะเอสเฟาพาชิงจากประเทศออสเตรีย ไปได้ 2-0 และในปี ค.ศ. 2004 ชนะสโลวาน ลิเบอร์เรซ จากสาธารณรัฐเช็ก ไปได้ 3-1
ผู้จัดการทีมฟุตบอล > บาเยิร์นมิวนิก (ปี 2011-2013)

ไฮน์เคิสได้รับการแต่งตั้งให้เป็นผู้จัดการทีมบาเยิร์นมิวนิกอีกครั้ง โดยในฤดูกาล 2011-12 บาเยิร์นมิวนิกปิดฤดูกาลด้วยการเป็นรองแชมป์ใน 3 รายการใหญ่ ได้แก่ จบอันดับ 2 ในบุนเดสลีกา และแพ้ในนัดชิงของเดเอ็ฟเบ-โพคาล ทั้งสองรายการต่อโบรุสซีอาดอร์ทมุนท์ ของ เยือร์เกิน คล็อพ และยังแพ้ในนัดชิงยูฟ่าแชมเปียนส์ลีกอย่างน่าผิดหวังต่อเชลซีอีกด้วย โดยในวันที่ 17 มีนาคม ค.ศ. 2012 ไฮน์เคิสได้ทำสถิติคุมทีมในบุนเดสลีกาครบ 600 นัด ในฤดูกาลถัดไปบาเยิร์นมิวนิกจบฤดูกาลด้วยการชนะเลิศทั้งสามแชมป์ใหญ่ โดยได้อันดับ 1 ในบุนเดสลีกาพร้อมสร้างสถิติมากมายเช่น ได้แต้มมากที่สุด แต้มทิ้งห่างอันดับ 2 มากที่สุด และได้รับการการันตีแชมป์เร็วที่สุด รวมถึงยังแพ้ในลีกเพียง 1 นัด ในเวทียุโรปบาเยิร์นมิวนิกเอาชนะ บาร์เซโลน่าในรอบรองชนะเลิศและชนะโบรุสซีอาดอร์ทมุนท์ 2-1 ในนัดชิงยูฟ่าแชมเปียนส์ลีก รวมถึงชนะเลิศรายการบอลถ้วยเดเอ็ฟเบ-โพคาล ตำนานสโมสร ฟรันทซ์ เบ็คเคินเบาเออร์ ได้ยกย่องบาเยิร์นมิวนิกในฤดูกาล 2012-13 ว่าเป็น "ทีมบาเยิร์นที่ดีที่สุด"
ไฮน์เคิสได้ประกาศว่าตนจะไม่คุมทีมต่อไปในฤดูกาล 2013-2014 และสโมสรได้แต่งตั้งแป็ป กวาร์ดิออลา มาทำหน้าที่แทน
เกียรติประวัติ > นักฟุตบอล > ระดับสโมสร

บุนเดิสลีกา ชนะเลิศ 4 สมัย: 1970-71 1974-75 1975-76 1976-77
เดเอ็ฟเบ-โพคาล ชนะเลิศ 1 สมัย: 1972-73
ยูฟ่าคัพ ชนะเลิศ 1 สมัย: 1974-75
เกียรติประวัติ > นักฟุตบอล > ระดับทีมชาติ

ฟุตบอลชิงแชมป์แห่งชาติยุโรป 1 สมัย: 1972
ฟุตบอลโลก 1 สมัย: 1974
เกียรติประวัติ > ผู้จัดการทีม > บาเยิร์นมิวนิก

ยูฟ่าแชมเปียนส์ลีก ชนะเลิศ 1 สมัย: 2012-13 รองชนะเลิศ: 2011-12
บุนเดิสลีกา ชนะเลิศ 4 สมัย: 1988-89 1989-90, 2012-13, 2017-18
เดเอ็ฟเบ-โพคาล ชนะเลิศ: 2012-2013
เดเอ็ฟเบซูเปอร์คัพ ชนะเลิศ 1 สมัย: 1987
เกียรติประวัติ > ผู้จัดการทีม > เรอัลมาดริด

ยูฟ่าแชมเปียนส์ลีก ชนะเลิศ 1 สมัย: 1997-98
ซูเปร์โกปาเดเอสปัญญา ชนะเลิศ 1 สมัย: 1997
เกียรติประวัติ > ผู้จัดการทีม > ชาลาเก 04

ยูฟ่าอินเตอร์โตโตคัพ ชนะเลิศ 1 สมัย: 2003-2004
แหล่งข้อมูลอื่น

Jupp Heynckes at eintracht-archiv.de (ในภาษาเยอรมัน)
ยุพ ไฮน์เคิส เว็บไซต์ fussballdaten.de (เยอรมัน)
ยุพ ไฮน์เคิส ที่ WorldFootball.net
ประวัติผู้จัดการทีมของ ยุพ ไฮน์เคิส ที่ BDFutbol
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  เยอรมนี  สหรัฐ  โปแลนด์ 
ประชาชน:  Deutsche Biographie 
ถ้วยยูฟ่าแชมเปียนส์ลีกในปี 2013
ศูนย์วิจัยสังคมศาสตร์เบอร์ลิน

ตราสัญลักษณ์ของศูนย์วิจัยสังคมศาสตร์เบอร์ลิน
อาคารศูนย์วิจัยสังคมศาสตร์เบอร์ลิน
ศูนย์วิจัยสังคมศาสตร์เบอร์ลิน (เยอรมัน: Wissenschaftszentrum Berlin für Sozialforschung หรือย่อว่า WZB) เป็นสถาบันวิจัยที่มีชื่อเสียงระดับนานาชาติ ในด้านสังคมศาสตร์ แต่สถาบันประเภทนี้ที่ไม่ได้เป็นส่วนหนึ่งของมหาวิทยาลัยที่ใหญ่ที่สุดในยุโรป
ศูนย์วิจัยก่อตั้งใน ค.ศ. 1969 โดยการริเริ่มของรัฐบาลสหพันธรัฐ 
นักสังคมวิทยา รัฐศาสตร์ นักเศรษฐศาสตร์ ประวัติศาสตร์ สถิติ วิทยาศาสตร์คอมพิวเตอร์ และกฎหมาย ประมาณ 140 คน ทำงานใน WZB ดำเนินโครงการวิจัยพื้นฐาน ในประเด็นทางสังคมและการเมืองที่เฉพาะเจาะจง โดยเน้นที่สังคมอุตสาหกรรมอย่างญี่ปุ่นและตะวันตก รวมถึงการเปลี่ยนโครงสร้างสังคมในยุโรปกลาง ยุโรปตะวันออก และจีน
โดยมีคำถามเรื่องโลกาภิวัตน์เป็นประเด็นสำคัญ
WZB แบ่งองค์กรออกเป็น 4 สาขาวิจัย:
โอกาสทางการศึกษา การงาน และชีวิต
นโยบายตลาด
ผลกระทบทางเศรษฐกิจสังคม
ประชาสังคม ความขัดแย้ง และ ประชาธิปไตย
ศูนย์นี้ตั้งขึ้นเป็นบริษัทจำกัดไม่แสวงหากำไร
โดยมีรัฐบาลต่าง ๆ ของสหพันธรัฐเยอรมันถือหุ้น 75% ส่วนอีก 25% ถือหุ้นโดยนครรัฐเบอร์ลิน
WZB ยังเป็นสมาชิกของชุมชนวิทยาศาสตร์ Gottfried Wilhelm Leibniz Scientific Community
แม้มันจะไม่ใช่มหาวิทยาลัย แต่ศูนย์ฯก็ทำงานร่วมกับ มหาวิทยาลัยเสรีแห่งเบอร์ลิน, Hertie School of Governance, มหาวิทยาลัยฮุมโบลด์ทแห่งเบอร์ลิน, มหาวิทยาลัยเทคนิกแห่งเบอร์ลิน รวมถึงสถาบันวิจัยต่างประเทศ นักวิทยาศาสตร์ใน WZB จำนวนมากก็เป็นอาจารย์มหาวิทยาลัยหรือสอนในมหาวิทยาลัย
แหล่งข้อมูลอื่น

เว็บไซต์ WZB (เยอรมัน)
เว็บไซต์ WZB (อังกฤษ)
"Think Tank Directory" Profile of the WZB (เยอรมัน)
52°30′23″N 13°21′57″E﻿ / ﻿52.50639°N 13.36583°E﻿ / 52.50639; 13.36583
ไครอน

ไครอนกำลังสอนวิชาแก่อคิลลีส
ในเทวตำนานกรีก ไครอน (อังกฤษ: Chiron; กรีกโบราณ: Χείρων) คือพญาเซนทอร์ เขาได้รับการยกย่องว่า "ฉลาดและเป็นธรรมที่สุดในบรรดาเซนทอร์ทั้งปวง" ไครอนเป็นโอรสของท้าวโครนัสพญายักษ์ไททัน กับนางฟ้านามว่าฟีลีรา บุตรของทั้งสองเกิดเป็นเซนทอร์เพราะท้าวโครนัสแปลงกายเป็นม้าหนุ่มขณะเสพสม
ธรรมชาติของเซนทอร์จะมีความเกรี้ยวกราด โลภ หื่นกาม และขี้เมา ด้วยเหตุนี้จึงได้รับฉายาว่าเป็นอันธพาลแห่งสวรรค์ แต่ไครอนกลับแตกต่างจากเซนทอร์ตนอื่น เขามีความสุภาพ สุขุมเยือกเย็น ทั้งมีความรอบรู้ในศาสตร์หลากแขนง ทั้งการต่อสู้ เภสัชศาสตร์ แพทยศาสตร์ และพฤกษศาสตร์ เหตุนี้ทำให้ไครอนได้รับความไว้วางใจให้เป็นครูของผู้กล้าหลายคนในเทวตำนานกรีก มีอคิลลีส, เฮอร์คิวลีส, เจสัน และธีซีอัสเป็นอาทิ และได้รับพรแห่งความอมตะจากมหาเทพซูส
สถานีรถไฟหลักมิวนิก

48°8′25″N 11°33′27″E﻿ / ﻿48.14028°N 11.55750°E﻿ / 48.14028; 11.55750
ด้านหน้าสถานี
สถานีรถไฟหลักมิวนิก หรือ มึนเชินเฮาพท์บานโฮฟ (เยอรมัน: München Hauptbahnhof) เป็นสถานีกลางของนครมิวนิก ประเทศเยอรมนี เป็นหนึ่งในสามสถานีรถไฟภายในเมืองที่มีรถไฟทางไกลให้บริการ อีกสองสถานีที่ว่าคือ มึนเชินอ็อสท์ (München Ost) และมึนเชินพาซิง (München-Pasing) สถานีรถไฟแห่งนี้มีผู้ใช้บริการราว 450,000 คนต่อวัน มีชานชาลาของสายหลัก 32 ชานชาลา และชานชาลาของรถไฟเมือง 6 ชานชาลา และรถไฟใต้ดิน 2 ชานชาลา นอกจากให้บริการรถไฟแล้ว สถานีแห่งนี้ยังให้บริการรถรางเมืองและรถโดยสารประจำทางสาย 16, 17, 20, 21 และ 22
มึนเชินเฮาพท์บานโฮฟเดิมตั้งอยู่ห่างจากที่ตั้งปัจจุบันไปทางทิศตะวันตกราว 800 เมตร ก่อสร้างขึ้นใน ค.ศ. 1839 ส่วนสถานีที่ตั้งในปัจจุบันก่อสร้างขึ้นใน ค.ศ. 1849 และได้รับการสร้างใหม่หลายครั้ง ซึ่งรวมไปถึงอาคารสถานีหลักที่มีการสร้างใหม่เพื่อทดแทนอาคารเดิมที่เสียหายจากการทิ้งระเบิดในช่วงสงครามโลกครั้งที่สอง
เนเมซิส

| เนเมซิส |
| --- | --- |
เทพีแห่งการลงโทษ
ส่วนหนึ่งของ Oceanides

ชื่ออื่น: Rhamnousia
เป็นที่บูชาใน: กรีกโบราณ
สัตว์: ห่าน
สัญลักษณ์: ดาบ, แส้, ดาบสั้น, ก้านวัด, ตาชั่ง, บังเหียน
เทศกาล: Nemeseia
ข้อมูลส่วนบุคคล
คู่ครอง: ซุส ทาร์ทารัส
บุตร - ธิดา: เฮเลนแห่งทรอย Telchines
บิดา-มารดา: นิกซ์กับเอเรบัส โอซีอานัส ซุส
พี่น้อง:  จากนิกซ์กับเอเรบัส  Moros   Keres   Thanatos   Hypnos   Oneiroi   Momus   Oizys   Moirai   Hesperides   Apate   Philotes   Geras   Eris   Styx   Dolos   Ponos   Euphrosyne   Epiphron   Continentia   Petulantia   Misericordia   Pertinacia    จากโอซีอานัส  Oceanides   Potamoi  
ในศาสนากรีกโบราณ เนเมซิส (อังกฤษ: Nemesis, /ˈnɛməsɪs/; กรีกโบราณ: Νέμεσις, อักษรโรมัน: Némesis) มีอีกชื่อว่า Rhamnousia หรือ Rhamnusia (กรีกโบราณ: Ῥαμνουσία, อักษรโรมัน: Rhamnousía, แปลตรงตัว 'เทพีแห่งRhamnous') เป็นเทพีที่ทำการลงโทษต่อผู้ที่ยอมจำนนต่อความอหังการ (ความเย่อหยิ่งต่อเทพเจ้า)
ศัพทมูลวิทยา

ชื่อ Nemesis มีส่วนเกี่ยวข้องกับศัพท์ในภาษากรีกว่า νέμειν némein หมายถึง "การให้ตามสมควร" ซึ่งมาจากภาษาอินโด-ยูโรเปียนดั้งเดิมว่า nem- "แจกจ่าย"
รายละเอียด

เนเมซิสเป็นเทพีสาวที่ออกมาลงโทษคนที่ทำผิดศีลธรรมทำกรรมชั่ว คนที่หยิ่งผยอง หรือคนที่ปฏิเสธพรของเทพเจ้า หรือไม่ก็คนที่เห็นแก่ตัวไม่ยอมเอื้อเฟื้อแก่คนอื่น แต่จะให้ผลตอบแทนที่ดีแก่คนดีและผู้ทรงคุณธรรมทั่วไป และคนที่ต้องการล้างแค้นจึงจะมาให้เทพีเทเมซิสช่วยล้างแค้นให้ด้วย
เนเมซิสเป็นลูกสาวของ นิกซ์ (Nyx) เทพีแห่งรัตติกาล หรือราตรีเขาว่ากันว่าบิดาของเธอคือ โอเชียนัส (Oceanus) เนเมซิสนั้นได้ชื่อว่าสวยพอ ๆ กับ อโฟรไดท์ (Aphrodite) เทพีแห่งความงามและความรัก ความสวยของเธอไปเข้าตาของจอมเทพซุส (Zeus) เข้า แต่เนเมซิสไม่อยากจะไปยุ่งเกี่ยวกับซุส เธอก็เลยแปลงร่างหนีทุกครั้งที่เธอเห็น ซุสเข้ามาใกล้ บางตำราก็บอกว่าสุดท้ายเธอแปลงร่างเป็นห่าน แต่ซุส รู้ทันแปลงร่างเป็นหงส์และจับคู่กับเธอ เนเมซิสวางไข่ไว้ในกอหญ้า 1 ฟอง คนเลี้ยงแกะมาพบไข่ฟองนี้เข้าจึงนำไปถวายพระนางลีดา (Leda) พระองค์เก็บไข่ฟองนั้นเอาไว้ในกล่อง และเมื่อเด็กน้อยฟักออกมาจากไข่ นางลีดาก็ให้ชื่อว่า"เฮเลน"และเลี้ยงดูเด็กคนนั้นเหมือนเป็นบุตรีของตนเอง หนูน้อยเฮเลนคนนี้เมื่อโตขึ้นมาก็คือแม่สาวที่ทำให้เกิดสงครามกรุงทรอย (Trojan War) ขึ้น
บางตำรากล่าวว่า ซุสหลงรักเนเมซิส แต่เมื่อเนเมซิสไม่ยอม พระองค์ก็เลยไปขอความช่วยเหลือจากอโฟรไดท์ ให้อโฟรไดท์แปลงร่างเป็นนกอินทรีเข้าโจมตีตัวเองที่แปลงร่างเป็นหงส์ หงส์ปลอมก็ทำเป็นบินร่อแร่มาหา เนเมซิสใจดีอุ้มหงส์เจ้าเล่ห์เอาไว้ พอเนเมซิสหลับ ซุสในร่างหงส์ก็มีความสัมพันธ์กับเธอ พอเนเมซิสคลอดก็คลอดลูกออกมาเป็นไข่ เทพเฮอร์มีส (Hermes) ก็รีบมาเอาไข่นั้นไปที่เมืองสปาร์ตา (Sparta) แล้วโยนไข่ฟองนั้นไปที่ตักของพระนางลีดา แล้วเฮเลน ก็กระโดดออกมาจากไข่ใบนั้นนั่นเอง (แต่ส่วนใหญ่กล่าวว่าเฮเลนเป็นพระธิดาของพระนางลีดาเอง)
แต่บางตำรากล่าวถึงเนเมซิสแตกต่างออกไปอย่างสิ้นเชิง คือบอกว่า รูปลักษณะของเทพีองค์นี้เป็นหญิงที่มีหน้าตาแสดงความเหี้ยมเกรียม ถืองาและล้อเกวียน บางทีก็มีปีกด้วย แสดงว่าองค์เทพีเนเมซิสจะตามตอบแทนผู้ทำความผิดไปทั่วทุกหนทุกแห่งอย่างไม่ลดละ ไม่ว่าจะเป็นทางน้ำหรือบก ดังที่งาและล้อเกวียนเป็นเครื่องหมายแสดงอยู่
ที่กรุงโรมมีรูปอนุสาวรีย์ของเทพีเนเมซิสประดิษฐานอยู่ในรัฐสภาทีเดียว เมื่อจะประกาศศึกต่อศัตรู จะมีพิธีบวงสรวงพระนางก่อน เพื่อให้เป็นที่ปรากฏว่า พวกเขาทำศึกโดยเหตุผลอันชอบธรรมที่สุดเสมอ
แหล่งข้อมูลอื่น

บทความนี้ ประกอบด้วยข้อความจากสิ่งพิมพ์ซึ่งปัจจุบันเป็นสาธารณสมบัติ: Chisholm, Hugh, บ.ก. (1911). "Nemesis" . สารานุกรมบริตานิกา ค.ศ. 1911. Vol. 19 (11 ed.). สำนักพิมพ์มหาวิทยาลัยเคมบริดจ์. p. 369.
เนเมซิส เทพีแห่งการล้างแค้น เก็บถาวร 2009-04-25 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
อื่น ๆ:  IdRef
ศูนย์อำนวยการเอ็สเอ็ส

| --- | --- |
ศูนย์อำนวยการเอ็สเอ็ส
ธงประจำพาหนะของกรมการใหญ่เอ็สเอ็ส
ภาพรวมหน่วยงาน
ก่อตั้ง: 1935
หน่วยงานก่อนหน้า:  SS-Amt  SS-Oberführerbereiche
ยุบเลิก: 8 พฤษภาคม ค.ศ. 1945
เขตอำนาจ:  ประเทศเยอรมนี และยุโรปภายใต้การยึดครอง
สำนักงานใหญ่: SS-Hauptamt, Prinz-Albrecht-Straße, Berlin 52°30′26″N 13°22′57″E﻿ / ﻿52.50722°N 13.38250°E﻿ / 52.50722; 13.38250
รัฐมนตรี: ไฮน์ริช ฮิมเลอร์, (1935–1945)
ฝ่ายบริหารหน่วยงาน: Kurt Wittje, Chef fur SS-Amt (1934–1935) August Heissmeyer, Chef fur SS-Hauptamt, (1935–1939) ก็อตต์ล็อบ เบอร์เกอร์, Chef fur SS-Hauptamt, (1939–1945)
ต้นสังกัดหน่วยงาน:  SS
ลูกสังกัด: อัลล์เกอไมเนอ เอ็สเอ็ส (หลังปี 1940) เอ็สเอ็ส-แฟร์ฟือกุงส์ทรุพเพอ (หลังปี 1940) เอ็สเอ็ส-ตราหัวกะโหลก (หลังปี 1940)
ศูนย์อำนวยการเอ็สเอ็ส (เยอรมัน: SS-Hauptamt) เป็นสำนักงานส่วนกลางขององค์การชุทซ์ชตัฟเฟิลในนาซีเยอรมนีตั้งแต่ปี ค.ศ. 1940
หัวหน้าศูนย์อำนวยการเอ็สเอ็ส

นายกลุ่มโท ควร์ท วิทเยอ (Curt Wittje) ระหว่าง 12 ก.พ. 1934 ถึง 14 พ.ค. 1935
นายกลุ่มเอก เอากุสท์ ไฮส์ไมเออร์ (August Heissmeyer) ระหว่าง 14 พ.ค. 1935 ถึง 09 พ.ย. 1939
นายกลุ่มเอก ก็อทล็อบ แบร์เกอร์ (Gottlob Berger) ระหว่าง 01 ธ.ค. 1939 ถึง 08 พ.ค. 1945
สถานีรถไฟหลักโคโลญ

ภาพมุมสูงของสถานีรถไฟหลักโคโลญ ในปี ค.ศ. 2010
สถานีรถไฟหลักโคโลญ (เยอรมัน: Köln Hauptbahnhof) เป็นสถานีรถไฟแห่งหลักในเมืองโคโลญ รัฐนอร์ทไรน์-เว็สท์ฟาเลิน ประเทศเยอรมนี เป็นสถานีที่เชื่อมต่อกับรถไฟสำคัญต่าง ๆ เช่น อีเซเอ, ตาลิส, ยูโรสตาร์ เป็นต้น โดยสถานีนี้เป็นสถานีปลายทางของรถไฟความเร็วสูงสายแฟรงก์เฟิร์ต–โคโลญ มีผู้โดยสารเฉลี่ยรวม 280,000 คนต่อวัน ทำให้เป็นสถานีรถไฟที่มีผู้โดยสารมากเป็นอันดับที่ 5 ของประเทศ
สถานีรถไฟหลักโคโลญมีจำนวน 9 ชานชาลา สำหรับรถไฟทางไกล 2 ชานชาลาสำหรับเอ็ส-บาน และ 2 ชานชาลาสำหรับอู-บาน จำนวนรถไฟ 1,230 ขบวนต่อวัน